Florentin Crihălmeanu

Florentin Crihălmeanu (født 17. september 1959 i  Iaşi i Romania, død 12. januar 2021 i Cluj-Napoca) var katolsk biskop i den rumenske gresk-katolske kirke.


== Liv og virke ==


=== Bakgrunn ===
Florentin Crihălmeanu var sønn av katolske foreldre; faren Corneliu Crihălmeanu var gresk-katolsk som stammet fra Transilvania og moren Alice katolikk av den latinske ritus, og datter av filologen og folkloristen Petru Caraman fra Moldova og ikke langt fra Iaşi. Han fullførte videregående skole i Cluj-Napoca i 1978. Han gjorde så sin militærtjeneste i Turda i 1978–79. I 1984 fullførte han utdannelse fra Det tekniske universitet i Cluj-Napoca.
Han arbeidet så som ingeniør til 1990, først i Bistriţa og deretter i Cluj-Napoca. 
Han begynte på hemmelig privatundervisning i teologi i 1986; det var en vanskelig tid, og det skulle langt senere fremkomme beviser på at hans lærer, presten Pantelimon Aștilean, samarbeidet med etterretningstjenesten Securitate. Den rumenske gresk-katolske kirke var forfulgt av kommunistregimet og hadde gått under jorden, men var i noen grad penetrert.


=== Prest ===
Han ble presteviet av biskop Gheorghe Guțiu i september 1990, etter sammenbruddet av det kommunistiske regime og legaliseringen av den rumenske gresk-katolske kirke. Han ble sendt til Roma for å fordype sine studier, og tok akademiske grader i teologi i 1992 og 1994 ved det pavelige universitet Urbaniana. 
Fra hjemkomsten til Romania underviste han ved seminaret i Cluj-Napoca og ved Babeş-Bolyai-universitetet.


=== Biskop ===
Han ble utnevnt til hjelpebiskop i det gresk-katolske bispedømme Cluj-Gherla i november 1996, og ble bispeviet den 6. januar 1997 av pave Johannes Paul II i Peterskirken;  medkonsekrerende biskoper var Giovanni Battista Re som da var substitutt i statssekreteriatet, og Miroslav Stefan Marusyn, sekretær for kongregasjonen for østkirkene. I 2002 ble han biskop av Cluj-Gherla, som etterfølger etter biskop Gheorghe Guțiu.I 2021 døde biskop Crihălmeanu av covid-19 i en alder av 61 år; han døde i klosteret til søstrene til Guds Mor i Cluj-Napoca, der han var i karantene på grunn av smitten siden 2. januar.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio, O.P. (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Biskop Florentin Crihălmeanu


== Referanser ==